Asiantuntijoiden mukaan parisuhdeväkivaltaan pitäisi puuttua jo nuorten ensimmäisissä seurustelusuhteissa.

Kalle, 20, löhöili kotona sohvalla ja katsoi isänsä kanssa televisiosta komediaa. Elokuvan jälkeen hän katosi omaan huoneeseensa. Tämän jälkeen kotoa lähtiessään hän huikkasi menevänsä käymään entisen tyttöystävänsä luona.

Entinen tyttöystävä, 20-vuotias Karolina odotti Kallea, koska tämä oli luvannut ottaa naisen koiran hoitoon Italian-matkan ajaksi. Karolina oli lähdössä matkalle uuden poikaystävänsä ja tämän perheen kanssa.